section_heading: Karakteristike
paragraph_text: Nešto veći dio lagune pripada Kalinjingradskoj oblasti, a manji jugozapadni Poljskoj. Geografski je dijelom Gdanjskog zaljeva, od kog ga razdvaja uska pješčana sprud Visle. Na njegovom istočnom kraju kod Baltijska nalazi se uski kanal po kom brodovi mogu uploviti u zaljev. Obale su joj niske i močvarne. Od brojnih vodotoka koji uviru u lagunu, najveći su rijeka Nogat, istočni rukavac delte rijeke Visle i rijeka Pregołja kod Kalinjingrada. Najveća luka u laguni je ruska eksklava Kalinjingrad, ostale značajnije luke su poljski Elbląg i Baltijsk koji je također dio ruske eksklave.